దక్షిణ ఆఫ్రికాలో 11 అధికారిక భాషలు ఉన్నాయి: జులూ, షోసా, ఆఫ్రికాన్సు, ఇంగ్లీషు, ఉత్తర సోతో, ట్వావానా, దక్షిణ సోతో, సోంగా, స్వాజీ, వెండా, దక్షిణ దెబెలె (మొదటి భాష మాట్లాడేవారు). బహుళభాషలు అధికార భాషలుగా ఉన్న ప్రపంచ దేశాలలో దక్షిణాఫ్రికా 4 వ స్థానంలో ఉంది. మిగిలిన 3 దేశాలలో బొలీవియా, భారతదేశం, జింబాబ్వేలు ఉన్నాయి. అన్ని భాషలు అధికారికంగా సమానం అయినప్పటికీ కొన్ని భాషలు ఇతరులకంటే అధికంగా వాడుకలో ఉన్నాయి. 2011 జనాభా లెక్కల ప్రకారం జులు (22.7%), షోసా (16.0%), ఆఫ్రికాన్సు (13.5%) మొదటి భాషలుగా ఉన్నాయి. ఇంగ్లీషు వాణిజ్య, విజ్ఞాన భాషగా గుర్తింపు పొందినప్పటికీ ఇది నాలుగో స్థానంలో ఉంది. 2011 లో దక్షిణాఫ్రికాలో కేవలం 9.6% మంది మొదటి భాషగా జాబితా చేయబడింది; కానీ దేశం వాస్తవ లింగుయా ఫ్రాంకాగా మిగిలిపోయింది.

దేశం అనేక అనధికారిక భాషలను కూడా గుర్తించింది. వాటిలో ఫనగలో, ఖో, లోబేడు, నామా, ఉత్తర తెదేవి, ఫుతి, దక్షిణాఫ్రికా సంకేత భాష ఉన్నాయి. ఈ అనధికారిక భాషలను కొన్ని అధికారిక ఉపయోగాలలో పరిమిత ప్రాంతాలలో వాడబడుతున్నాయి. ఇక్కడ ఈ భాషలు ప్రబలంగా ఉన్నాయని నిర్ధారించబడింది.

ప్రజల అనధికారిక భాషలలో శాను, ఖోఖోయి భాషలు అనేక ప్రాంతీయ మాండలికాలు ఉన్నాయి. ఉత్తరసరిహద్దులో ఉన్న నమీబియా, బోత్సువానా, ఇతర ప్రాంతాలలోకి విస్తరించాయి. ఇతర ఆఫ్రికన్ల నుండి శారీరక వైవిధ్యమైన ఈ ప్రజలు తమ వేట-సేకరణ సమాజాల ఆధారంగా వారి స్వంత సాంస్కృతిక గుర్తింపును కలిగి ఉన్నారు. వారు ఒక గొప్ప విస్తృతికి పరిమితమయ్యారు. మిగిలిన భాషలు అంతరించిపోయే ప్రమాదంలో ఉన్నాయి.

శ్వేతజాతి దక్షిణాఫ్రికన్లు ఇటాలియను, పోర్చుగీసు (నల్ల అంగోలాన్సు, మోజాంబికన్ల కూడా వాడుకభాషలుగా ఉన్నాయి), జర్మన్, గ్రీకు భాషలు శ్వేతజాతి ఆఫ్రికన్లకు వాడుకభాషలుగా ఉన్నాయి. దక్షిణ ఆఫ్రికాలో ఫ్రాంకోఫోన్ ఆఫ్రికా నుండి వచ్చిన వలసదారులు ఫ్రెంచి మాట్లాడతారు.
భారతీయ దక్షిణాఫ్రికా ప్రజలకు హిందీ, తమిళం, తెలుగు, ఉర్దూ వంటి కొన్ని భారతీయ భాషలు వాడుకభాషలుగా ఉన్నాయి.

చరిత్ర
పోర్చుగీసు పాలన
భాషలు
వర్ణ వివక్ష ముగింపు